Réver

Réver Humberto Alves Araújo (mängijanimega Réver; sündinud 4. jaanuaril 1985 Ariranhas) on Brasiilia jalgpallur, kaitsja. Ta mängib Brasiilia kõrgliiga klubis Atlético Mineiro.

Réver alustas klubikarjääri Brasiilia esiliiga klubis Paulista. 2007. aastal liitus ta Araabia Ühendemiraatide klubiga Al-Wahda.

2008. aasta ja 2009. aasta hooaja veetis ta Brasiilia kõrgliiga klubis Grêmio.

2010. aasta jaanuaris sõlmis ta lepingu Saksamaa Bundesliga klubiga VfL Wolfsburg, kuid mänguaega ta Saksamaal peaaegu ei saanudki.

2010. aasta juulis suundus ta tagasi Brassiiliasse, liitudes Atlético Mineiroga. Hooaegadel 2011 ja 2012 valiti ta Brasiilia kõrgliiga hooaja sümboolsesse koosseisu. 2013. aastal võideti Lõuna-Ameerika klubide meistrivõistlused Copa Libertadores. 2014. aastal lisandusid veel Lõuna-Ameerika superkarikavõistluste Recopa Sudamericana võit ja Brasiilia karikavõit.

2015. aasta hooajal mängis ta Internacionalis. Aastatel 2016–2018 mängis ta Flamengos.

Koondisekarjäär 
Réver kuulus Brasiilia koondisse aastatel 2010–2013. Oma ainsa värava koondisesärgis lõi ta 24. aprillil 2013 sõprusmängus Tšiili vastu.

Ta kuulus Brasiilia koondisse 2013. aasta FIFA konföderatsioonide karikavõistlustel, kuid üheski mängus ta väljakule ei pääsenud.

Saavutused 
Paulista
Copa do Brasil: 2005
Atlético Mineiro
Campeonato Mineiro: 2012, 2013
Copa Libertadores: 2013
Recopa Sudamericana: 2014
Copa do Brasil: 2014
Internacional
Campeonato Gaúcho: 2015, 2016
Flamengo
Campeonato Carioca: 2017

Viited 

Brasiilia jalgpallurid
Grêmio Foot-Ball Porto Alegrense mängijad
VfL Wolfsburgi mängijad
Clube Atlético Mineiro mängijad
Sport Club Internacionali mängijad
Clube de Regatas do Flamengo mängijad
Clube Atlético Mineiro mängijad
Sündinud 1985